Document ID: /roh_data/filtered/fineweb-2-filterrobots_roh.jsonl.gz/30135

L’uniun da commerci e mistregn Lumnezia ei vegnida fundada igl onn 1979 ed unescha tut las interpresas dil mistregn, dil commerci, dalla gastronomia e da tut ils menaschis da survetsch en Lumnezia. Actualmein dumbra l'uniun rodund 60 commembers. L’uniun agescha politicamein neutral e persequitescha sulettamein interess dall’economia.
Dapli informaziuns dall'uniun da commerci e mistregn Lumnezia e la gliesta dallas interpresas anfleis Vus cheu: www.lumnezialavura.ch
Promoziun dall'economia entscheiva cun qualitad da viver ella val. L'attractivitad da plazzas da lavur e dil spazzi da viver carmalan famiglias giuvnas e freneschan la depopulaziun.
L'uniun Cumbiniala Lumnezia ei vegnida fundada ils 22 da schaner 2021. Ella ha per finamira da filar ina reit da contacts ed in brat denter las differentas gruppas en mira, da promover il beinstar e la sanadad dalla populaziun sur tuttas generaziuns ora e da crear e promover in spazi da viver attractiv ella val.
L'anteriura casa dil miedi a Vella vegn a dar stuttetg a purschidas supplementaras allas structuras da famiglia e da scola ed ei vegn susteniu structuras ch'ein gia existentas per giuvenils e per seniors:
- meisa da miezgi pils scolars (existenta)
- canorta per affons pigns
- purschidas per affons e giuvenils
- promoziun e prevenziun dalla sanadad per seniors
- promoziun e prevenziun dalla sanadad da tuttas generaziuns
La Cumbiniala Lumnezia duei esser ina casa per tuttas generaziuns.
Ulteriuras informaziuns anfleis Vus cheu: www.cumbiniala.ch
Il svilup regiunal vul rinforzar la cumpetitivitad dallas regiuns ruralas. La finamira ei d'augmentar la valur da nies territori per generar in svilup economic e procurar per plazzas da lavur.